stanford-oval/wikipedia huggingface dataset:
73 (luku)

| --- | --- |
Luonnolliset luvut
73 ← 70 71 72 73 74 75 76 77 78 79 →
Kardinaaliluku: seitsemänkymmentä­kolme, (kolmekahdeksatta)
Järjestysluku: seitsemäskymmenes­kolmas, (kolmaskahdeksatta)
Tekijät: 1, 73
Alkutekijät:  73

Roomalainen numero: LXXIII
Binääriluku: 1001001
Oktaaliluku: 111
Duodesimaaliluku: 61
Heksadesimaaliluku: 49
Vigesimaaliluku: 3D
73 (seitsemänkymmentäkolme) on luonnollinen luku, jota edeltää luku 72 ja seuraa luku 74.
Matematiikassa

73 on alkuluku.
73 on Pythagoraan alkuluku:  18\cdot 4+1.
73 muodostaa luvun 71 kanssa alkulukuparin.
73!+1 on kertoma-alkuluku.
73 on tähtiluku, sillä 73 pistettä voidaan järjestää kuusikannan mukaiseksi kuvioksi (katso kuva).
73 on palindromi binäärijärjestelmässä (10010012) ja oktaalijärjestelmässä (1118).
73 on onnekas luku (engl. lucky number).
73 voidaan muodostaa kolmen eri positiivisen kuutioluvun summana:  4^{3}+2^{3}+1^{3}.
73 on toinen alkuluku takaperin kymmenjärjestelmässä (37).
73 on pienin luku, joka on (vähintään) kahdeksan luvun tapauksessa kunkin itseään pienempien tekijöiden summa. (Nämä luvut ovat 98, 175, 335, 671, 767, 1007, 1247 ja 1271.)
Luonnontieteissä

73 on tantaalin järjestysluku jaksollisessa järjestelmässä.
Germanium-73 on germaniumin vakaa isotooppi.
Telluuri-125 on telluurin vakaa isotooppi, jonka neutroniluku on 73.
73 Klytia on pikkuplaneetta.
Messier 73 on tähtikuvio.
Muissa yhteyksissä

Eurooppatie E73 kulkee Unkarissa, Kroatiassa ja Bosnia-Hertsegovinassa.
Kantatie 73 kulkee Kontiolahden ja Nurmeksen välillä.
Winchester ’73 – kohtalon ase on elokuva.
Pan Amin lento 73 kaapattiin.
Radioamatöörien tunnetuimpia sähkötyslyhenteitä on 73, joka tarkoittaa ”parhaat terveiset”.
Piin päivä (14. maaliskuuta) on vuoden 73. päivä, jos ei ole karkausvuosi.
73 tähtilukuna.
Afrikantikkaset

| Afrikantikkaset |
| --- | --- |
 Ruso-otsatikkanen (Dendropicos fuscescens)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Afrikantikkaset Dendropicos  Malherbe, 1849
Katso myös
   Afrikantikkaset Wikispeciesissä   Afrikantikkaset Commonsissa 
Infobox OKNimi-testi OK: 
Afrikantikkaset (Dendropicos) on tikkojen heimoon kuuluva lintusuku.
Afrikantikkasiin (Dendropicos) kuuluvia lajeja

Etiopiantikkanen (Dendropicos abyssinicus)
Mosambikintikkanen (Dendropicos stierlingi)
Pisaratikkanen (Dendropicos gabonensis)
Rokkorintatikkanen (Dendropicos poecilolaemus)
Ruso-otsatikkanen (Dendropicos fuscescens)
Sahelintikkanen (Dendropicos elachus)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Achladókampos

| Achladókampos Αχλαδόκαμπος |
| --- | --- |
 Achladókampoksen Pyhien Konstantinoksen ja Helenan (Ágioi Konstantínos kai Eléni) kirkko sekä rautatieasema.
 Kunnallisyksikön sijainti
 Achladókampos
 Koordinaatit: 37°31′19″N, 22°34′49″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Árgos-Mykínes
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  410203
Väkiluku (2011):  497
Aikavyöhyke:  UTC+2
 – Kesäaika:  UTC+3
Rekisterikilpi:  AP
Infobox OKVirheellinen NIMI-arvo: 
Achladókampos (kreik. Αχλαδόκαμπος; myös Ahladókambos) on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Αχλαδόκαμπου, Dimotikí Enótita Achladókampou) ja entinen itsenäinen kyläkunta. Se sijaitsee Argoliin alueyksikössä Peloponnesoksen alueella. Kylän ja kunnallisyksikön väkiluku on 497 (vuonna 2011).
Argoliin vuoria Achladókampoksen kylän lähellä.
Achladókampoksen kylä sijaitsee noin 35 kilometriä lounaaseen Árgoksen kaupungista. Se on saanut nimensä joko alueen päärynä- tai oliivipuista. Achladókampos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Aléan, Árgoksen, Koutsopódin, Lérnan, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Achladókampos Wikimedia Commonsissa
Agder

Länsi- ja Itä-Agderin läänit
Agder on historiallinen alue Etelä-Norjassa, josta nykyään käytetään synonyyminomaisesti usein myös runoilija Vilhelm Kragin vuonna 1902 kehittelemää nimitystä Sørlandet. Nyky-Norjan lääninhallinnossa sitä vastaa Agderin lääni. Kristiansand on alueen keskeisin kaupunki.
Kielentutkija Sophus Buggen (1833–1907) mukaan Agder-nimi pohjautuu muinaisgermaaniseen sanaan egede, joka tarkoittaa mereen pistävää maa-aluetta. Esimerkiksi Vest-Agder-nimi tuli käyttöön vuonna 1917, jota ennen alue tunnettiin Listerin ja Mandalin lääninä.
Runoilija Paal-Helge Haugen (1945-) mainitsee "Agderin sydämeen" kuuluvan Lyngdalin, Audnedalin, Vegusdalin, Vegårshein, Konsmon, Fjotlandin, Holumin, Halsen ja Harkmarkin asutukset. Tämän mukaan Agderin historiallinen "keskus" ei olisi sama asia kuin Sørlandetin maantieteelliset ydinalueet.
Abasan al-Kabira

| Abasan al-Kabira |
| --- | --- |

 Abasan al-Kabira
 Koordinaatit: 31°19′25″N, 34°20′51″E 
Valtio:  Palestiina
Kuvernoraatti:  Khan Yunis
Väkiluku (2024)  (arvio):  32 589
Infobox OKVirheellinen NIMI-arvo: 
Abasan al-Kabira (arab. عبسان الكبيرة‎, ‘Abasān al-Kabīra) on kaupunki Palestiinan Gazan kaistan eteläosassa. Sen asukasluku oli vuonna 2024 arviolta 32 589.
Maantiede

Abasan al-Kabira sijaitsee Palestiinan Gazan kaistan eteläosassa Khan Yunisin kuvernoraatissa. Pinta-alaa kaupungilla on noin 18 km². Suurin osa Abasan al-Kabiran kunnan alueesta on viljelymaata, ja vain 20 % on varsinaista rakennettua kaupunkialuetta.
Historia

Nykyisen Abasan al-Kabiran paikalta on löytynyt mosaiikkeja ja muuta aineistoa Bysantin valtakunnan kaudelta. Palestiinassa matkaillut arkeologi Gottlieb Schumacher kirjoitti vuonna 1886 Abasan al-Kabiran ja siitä pohjoiseen sijaitsevan Abasan al-Saghiran kylän asukkaiden uskovan molempien paikkojen olleen aikanaan osa samaa suurempaa asutuskeskusta. Brittiläisen mandaatin vuonna 1922 tekemän väestönlaskun mukaan Abasan al-Kabira asukasluku oli vain 695 ja asukkaista kaikki olivat muslimeja. Abasan Al-Kabiran kunta perustettiin vuonna 1968.
Israelin joukot etenivät kaupunkiin ja ottivat sieltä asemia vuoden 2006 sodan aikana. Kaupunki kärsi huomattavia tuhoja lokakuussa 2023 alkaneen Gazan sodan yhteydessä. Israel määräsi paikalliset evakuoimaan alueen.
Väestö

Palestiinan tilastokeskuksen mukaan Abasan al-Kabiran asukasluku oli vuonna 2024 arviolta 32 589. Vuonna 2017 vastaava lukema oli 26 448. Suurin osa paikallisista saa elantonsa maataloudesta, ja kaupunki on tullut paikallisesti tunnetuksi torikaupastaan.
Aleksandr Stoletov

Aleksandr Stoletov (Алекса́ндр Григо́рьевич Столе́тов, 10. elokuuta 1839 – 27. toukokuuta 1896) oli venäläinen fyysikko.
Hän tutki ferromagnetismia ja valosähköistä ilmiötä.
Daniel Sickles

Kenraalimajuri Sickles
Daniel Edgar Sickles (20. lokakuuta 1825 – 3. toukokuuta 1914) oli värikäs ja kiistelty yhdysvaltalainen demokraattipoliitikko, Unionin kenraali Yhdysvaltain sisällissodassa ja diplomaatti.
Sickles kuoli vuonna 1914 ja hänet on haudattu Arlingtonin sotilashautausmaalle Virginiaan.[lähde? ]
Politiikka

Sickles opiskeli lakia New Yorkin kaupunginyliopistossa ja lähti vuonna 1847 mukaan politiikkaan ja oli mukana politiikassa aina vuoteen 1896 asti. Tänä aikana hän työskenteli muun muassa Yhdysvaltain edustajainhuoneessa, Yhdysvaltain diplomaattina ensin Britanniassa ja myöhemmin Espanjassa sekä useissa eri rooleissa New Yorkin kaupungin ja osavaltion paikallispolitiikassa. Politiikassa hänet muistetaan parhaiten New Yorkin keskuspuiston maa-alueen ostamisesta.
Philip Barton keyn surma

Helmikuussa 1859 Sickles ampui ja surmasi vaimonsa rakastajaksi epäilemän Philip Barton Keyn, Francis Scott Keyn pojan. Oikeudenkäynnissä hänestä tuli ensimmäinen tilapäisen mielenhäiriön perusteella vapautettu syytetty Yhdysvaltojen historiassa.
Sotilasura

Sickles toimi Yhdysvaltain sisällissodassa ensin everstinä, mutta kohosi sodan kuluessa kenraalimajuriksi. Gettysburgin taistelun ensimmäisenä päivänä hän kuitenkin siirsi 3. armeijakuntansa sellaisiin asemiin, että se tuhoutui kokonaan[lähde? ]. Hänen toimintansa on yhä keskustelun alaisena.[lähde? ]
Sodan jälkeen Sickles toimi Pohjois- ja Etelä-Carolinan sotilaskuvernöörinä, mutta presidentti Andrew Johnson ei ollut tyytyväinen hänen toimintaansa, minkä takia hänet siirrettiin vuonna 1867 syrjään tehtävästä. Kaksi vuotta tämän jälkeen Sickles erosi armeijasta virallisesti.
Aiheesta muualla

Kuvia tai muita tiedostoja aiheesta Daniel Sickles Wikimedia Commonsissa
Agostinho da Silva

Agostinho da Silva
George Agostinho Baptista da Silva (13. helmikuuta 1906 Porto – 3. huhtikuuta 1994 Lissabon) oli portugalilainen filosofi ja kirjailija. Hän käsitteli kirjoituksissaan muun muassa panteismia, millenarianismia ja ihmisen vapautta.
Elämä

Agostinho da Silva syntyi Portossa, Portugalissa, vuonna 1906. Hän opiskeli Porton yliopistossa klassillista filologiaa vuosina 1924–1928, ja ryhtyi valmistuttuaan kirjoittamaan Seara Nova -aikakauslehteen. Silva eli Brasiliassa 1947–1969, koska hän vastusti Portugalin pääministerin António de Oliveira Salazarin fasistista Estado Novo -diktatuuria. Palattuaan Portugaliin hän jatkoi kirjoittamista ja toimi portugalilaisissa yliopistoissa opettajana.
Teokset

Agostinho da Silva julkaisi teoksia useilta eri aloilta. Klassillisiin opintoihin liittyen hän kirjoitti muun muassa teokset Breve ensaio sobre Pérsio, Sentido histórico das civilizações clássicas ja A religião grega, ja käänsi tekstejä klassisilta ja moderneilta kirjoittajilta, kuten Sofokleelta, Platonilta, Aristofaneelta, Lucretiukselta, Plautukselta, Terentiukselta, Theokritokselta, Catullukselta, Sallustiukselta, Suetoniukselta, Tacitukselta ja Michel de Montaignelta. Silva kirjoitti elämäkertoja lukuisista historiallisista henkilöistä, joihin kuuluivat ainakin Pestalozzi, Franciscus Assisilainen, Lamennais, Michelangelo, Louis Pasteur, Abraham Lincoln ja Robert Owen. Hänen pegagogisia tekstejään olivat muun muassa Sanderson e a Escola de Oundle ja 0 Método Montessori. Silvan esseisiin lukeutuvat tekstit Glossas, Conversa com Diotima, Parábola da mulher de Loth, Considerações, Sete Cartas a um Jovem Filósofo, Reflexão à margem da literatura portuguesa, Um Fernando Pessoa ja As Aproximações.
Aleksandr Stepanov

| Aleksandr Stepanov |
| --- | --- |

Henkilötiedot
Syntynyt: 26. huhtikuuta 1979 (ikä 45) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  left (vasen)
Pituus:  176 cm
Paino:  98 kg
Seura
Seura:  Salavat Julajev Ufa
Sarja:  KHL
Pelinumero:  30
Pelaajaura
Pääsarjaura:  1998–
Aik. seurat:  HK Dynamo Moskova Ak Bars Kazan   Severstal Tšerepovets
Aleksandr Aleksandrovitš Stepanov (ven. Александр Александрович Степанов, s. 26. huhtikuuta 1979 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan laitahyökkääjä.
Stepanov aloitti pääsarjauransa Dynamo Moskovassa vuonna 1998. Seitsemän Moskovassa vietetyn kauden jälkeen hän siirtyi Ak Bars Kazaniin vuonna 2005. Aleksandr Stepanov oli voittamassa Kazanissa Venäjän mestaruutta vuonna 2006 ja Euroopan seurajoukkueiden mestaruutta vuonna 2007. Kaudeksi 2011–2012 hän siirtyi Severstal Tšerepovetsiin, jossa pelasi vuoden ja siirtyi sen jälkeen Salavat Julajev Ufaan.
Aleksandr Smirnov

| Aleksandr Smirnov |
| --- | --- |
 Aleksandr Smirnov vuonna 2011
Henkilötiedot
Syntynyt: 17. elokuuta 1964 (ikä 60) Voskresensk, Venäjän SFNT, Neuvostoliitto
Kansalaisuus:   Neuvostoliitto/ Venäjä
Jääkiekkoilija
Pelipaikka:  puolustaja
Aleksandr Smirnov (s. 17. elokuuta 1964 Voskresensk) on venäläinen entinen jääkiekkopuolustaja ja nykyinen valmentaja.
Smirnov pelasi vuosina 1992–1995 Jääkiekon SM-liigassa Turun Palloseurassa. Smirnov voitti kaudella 1993–1994 TPS:ssa Matti Keinonen -palkinnon parhaalla plus/miinus-tilastolla +35. Hän pelasi ennen TPS:aan tuloaan yhdeksän kauden verran Venäjän pääsarjassa ja tuli valmentaja Vladimir Jursinovin mukana Turun Palloseuraan.
Smirnov on pelannut yhdet olympialaiset sekä ollut neljä kertaa MM-kisoissa Venäjän maajoukkueessa. TPS-kausien jälkeen hän pelasi lähinnä Norjan pääsarjassa lukuun ottamatta kahta kautta Venäjällä. Norjassa Smirnov teki suuria pistemääriä ja kuului vuosia Storhamar IL:n tähtipelaajiin, kunnes siirtyi joukkueen valmentajaksi. Storhammar voitti Norjan mestaruuden Smirnovin valmennuksessa keväällä 2008.
| 0 | 1 | 2 |
| --- | --- | --- |
| Edeltäjä: Erik Hämäläinen | Matti Keinonen -palkinnon voittaja 1994 | Seuraaja: Veli-Pekka Kautonen |
Crossroads (Satin Circuksen kappale)

| ”Crossroads” Satin Circus |
| --- | --- | --- |

Singlen tiedot
 Julkaistu: 14. tammikuuta 2015
 Tyylilaji: pop, pop rock
 Kesto: 02.59
 Levy-yhtiö: Sony Music Entertainment
Satin Circuksen muut singlet
| ”Expectations” 2014 | ”Crossroads” 2015 | ”Come Back” 2015 |
”Crossroads” on suomalaisen Satin Circus -popyhtyeen kappale, jolla se osallistui vuoden 2015 Uuden Musiikin Kilpailuun, jonka voittaja puolestaan edustaa Suomea Eurovision laulukilpailussa Wienissä, Itävallassa. Yhtye kuitenkin sijoittui kilpailussa toiseksi Pertti Kurikan Nimipäivät -yhtyeen voittaessa. Kappaleen ovat säveltäneet J.M.A. sekä Patric Sarin. Sanoituksesta puolestaan vastaa Sarinin lisäksi Julia Fabrin sekä yhtyeen jäsenet Paul Uotila, Olli Halonen, Axel Kalland ja Kristian Westerling.
Kappaleella solistina toimii esikoisalbumilla solistina toimineen Kristian ”Krippe” Westerlingin sijasta basisti Paul Uotila.
”Crossroads”-kappaleesta on julkaistu Joonas Laaksoharjun ohjaama musiikkivideo. Video on kuvattu yhdellä otolla.
Kappaleet

Crossroads – 2.59
Listasijoitukset

| Lista | Paras sijoitus |
| --- | --- |
Suomen virallinen singlelista: —
Suomen virallinen latauslista: 17 
Radiolista: 30
Den glider in

| ”Den glider in” Nick Borgen |
| --- | --- | --- |

Singlen tiedot
 Albumilta: Golden Hockey Night 95
 Äänitetty : 1995
 Julkaistu: 1995
 Formaatti: CD
 Tyylilaji: Dansband
 Kesto: 04.00
 Levymerkki: Rival
”Den glider in” on Peter Karlssonin säveltämä ja sanoittama laulu, joka tuli tunnetuksi Ruotsin jääkiekkomaajoukkueen tunnussävelmänä jääkiekon maailmanmestaruuskisoissa 1995 Ruotsissa.
Laulun levytti Nick Borgen yhdessä Ruotsin maajoukkueen kanssa. Suomi voitti maailmanmestaruuden ja laulu nousi Suomessa suureen suosioon. Se äänestettiin samana vuonna Radiomafian top 500 -listalla kaikkien aikojen 13:nneksi parhaaksi kappaleeksi. Maajoukkuepelaajat ja valmentaja Curt Lindström levyttivät kappaleen Kirkan kanssa ruotsiksi. Kappale olisi haluttu suomentaa, mikä olisi sopinut laulun tekijälle, mutta levy-yhtiö BMG ei antanut siihen lupaa.
Sanat ”Den glider in” tulevat ruotsalaisen radiotoimittajan Lennart Hylandin tunnetusta selostuksesta jääkiekon maailmanmestaruuskilpailuissa 1962, kun Nils Nilsson teki ratkaisevan maalin tyhjään maaliin maailmanmestaruuden ratkaisseessa ottelussa, jossa Ruotsi voitti Kanadan 5–3 ja Ruotsi voitti näin kultaa.
Dharius

| Dharius |
| --- | --- |

Henkilötiedot
Koko nimi:  Alan Alejandro Maldonado Tamez
Syntynyt: 24. syyskuuta 1984 (ikä 40)
Muusikko
Taiteilijanimi:  MC Dharius, DHA, El Tirano
Aktiivisena:  1996-
Tyylilajit:  Hip-Hop, Rap, Gangsta Rap
Levy-yhtiöt:  Sony Music 
  [ Muokkaa Wikidatassa ] [ ohje ]  
Dhariusin käyttämä logo levynkansissa
Alan Alejandro Maldonado Tamez (s. 24. syyskuuta 1984), tunnetaan taiteilijanimillä Dharius, MC Dharius ja DHA, on meksikolainen rap-artisti.
Diskografia

Directo Hasta Arriba (2014)
Mala Fama, Buena Vidha (2018)
Aiheesta muualla

Dharius Genius lyrics (englanniksi)
All Music: Dharius - Biography (englanniksi)
Bizarro: Dharius, Alemán & Gera MX en el auditorio Blackberry en la Ciudad de México (espanjaksi)
Doris Hovimaa

Doris Hovimaa vuonna 1940.
Doris Therese Hovimaa (alk. Holander; 1918–1948) oli suomalainen oopperalaulaja, joka oli äänialaltaan altto.
Hovimaa opiskeli Tyyne Hasen ja Lahja Lingon johdolla. Hän esiintyi vuodesta 1944 lähtien Suomalaisessa Oopperassa (sittemmin Suomen Kansallisooppera ja -baletti). Hän teki myös esiintymisiä musiikkielokuvissa. Hovimaa esiintyi ensimmäisen kerran Suomalaisessa Oopperassa Ulrikan roolissa Giuseppe Verdin oopperassa Naamiohuvit 26. maaliskuuta 1944. Hänellä oli siellä rooleja myös muun muassa Taikahuilussa (Mozart), Tannhäuserissa (Wagner), Joutsenlampi-baletissa (Tšaikovski), Jevgeni Oneginissa (Tšaikovski), Patarouvassa (Tšaikovski), Boris Godunovissa (Mussorgski), Madama Butterflyssa (Puccini) ja Cavalleria rusticanassa (Mascagni). Hovimaa esiintyi Leevi Madetojan Juhan esityksessä säveltäjän kuusikymmenvuotisjuhlanäytännössä ja teki vuosina 1947–1948 seitsemän esiintymistä Georges Bizet'n Carmenin nimiroolissa.
Viimeisen esiintymisensä Suomalaisessa Oopperassa Hovimaa teki 7. marraskuuta 1948 Prinssi Orloffskyn roolissa Johann Strauss nuoremman operetissa Lepakko.
Aiheesta muualla

Doris Hovimaa Internet Movie Databasessa. (englanniksi)
Agder Energi

| Agder Energi AS |
| --- | --- |

Yritysmuoto:  osakeyhtiö (norj. Aksjeselskap)
Perustettu:  30. kesäkuuta 2000
Toimitusjohtaja:  Tom Nysted
Kotipaikka:  Kristiansand, Norja
Toimiala:  Energiantuotanto
Tuotteet:  Sähkö, lämpö, laajakaistatietoverkot, teollisuuden ja kiinteistöjen sähköalan palvelut, sähköalan konsultointi
Liikevaihto:  5,032 mrd. NOK (2007)
Liikevoitto:  1,299 mrd NOK (2007)
Nettotulos:  1,141 mrd. NOK (2007)
Tilikauden tulos:  846 milj. NOK (2007)
Henkilöstö:  n. 1 200 (2008)
Tytäryhtiöt:  14 tytäryhtiötä
Omistaja:  Statkraft Regional Holding AS 45,5 %, Agderin alueen kunnat 54,5 %
Kotisivu:  http://www.ae.no
Infobox OKVirheellinen NIMI-arvo: 
Agder Energi (AE) on norjalainen Agderissa toimiva energiakonserni, jonka pääkonttori sijaitsee Kristiansandissa. Se on Norjan neljänneksi suurin energiayhtiö vesivoiman määrässä mitattuna.
Agder Energin pääkonttori Kristiansandissa
Konsernin liiketoimialat on organisoitu tytäryhtiöihin, jotka toimivat useilla Agderin paikkakunnilla. Konserni omistaa kokonaan 31 ja osittain 16 voimalaitosta, jotka tuottavat vuosittain keskimäärin 7,3 TWh sähköä, kuusi prosenttia maan kokonaissähköntuotannosta. Osa voimaloista sekä siirtoverkkolinjoista sijaitsee myös Telemarkissa ja Rogalandissa.
Kaikki Sørlandetin taloudet ovat AE:n verkkoasiakkaita ja suurin osa alueen sähköasiakkaista ostaa sähkönsä tytäryhtiö LOS:ilta.
Vesivoiman ja sähkön lisäksi yhtiö on aktiivinen tuulivoiman, bioenergian, kaukolämmön, laajakaistaverkkojen, sähköasennuspalveluiden, energia-alan talouden, konsulttipalvelujen, sekä talous- ja hallintopalveluiden tuottaja.
Historia

Yhtiö perustettiin 30. kesäkuuta 2000. Agderin 30 kuntaa päättivät tuolloin fuusioida aiemmat energiayhtiöt Aust-Agder Energi AS:n, Kristiansand Energiverk AS:n sekä Vest-Agder Energiverk DA:n.
Abastumani

Maisemaa Abastumanissa.
Abastumani (georg. აბასთუმანი) on kaupunkityyppinen taajama ja kylpyläpaikkakunta Adigenin piirikunnassa Samtskhe-Džavakhetin hallintoalueella Georgiassa. Se sijaitsee Vähä-Kaukasuksella Meskheti-vuorijonon etelärinteillä pienessä Otskhe-joen laaksossa 25 kilometriä Adigenista koilliseen ja 28 kilometriä Akhaltsikhestä länteen. Vuoden 2014 väestönlaskennan mukaan taajamassa oli 937 asukasta. Georgian kansallinen astrofysikaalinen observatorio toimii Abastumanissa.
Historia

Keskiaikana nykyisen Abastumanin alue kuului Odzrkhen maakuntaan, joka sai nimensä linnoitukselta. Sen rauniot ovat edelleen jäljellä taajaman lähellä. 1500-luvulla linnoitus joutui osmanien käsiin ja alue autioitui heidän hallinnassaan, mutta paikalliset kävivät edelleen sen kuumilla lähteillä. Venäjän valtakaudella vuonna 1842 alueelle syntyi lyhytikäinen saksalainen Friedenthalin (ven. Фрейденталь) siirtokunta. 1850-luvulla venäläiset asuttivat sen uudelleen varakuningas Mihail Vorontsovin suojeluksessa. Uusi asutuskeskus sai nimen Abbas-Tuman läheisen kylän mukaan ja nousi suosituksi lomapaikaksi ilmastonsa ja vesiensä vuoksi. Sen kehitys oli erityisesti suuriruhtinas Georgi Aleksandrovitš Romanovin (1871–1899) ansiota; hän kuului Romanov-sukuun ja vetäytyi Abastumaniin huonon terveytensä vuoksi. Abastumani sai kaupunkityyppisen taajaman (daba) aseman neuvostokaudella vuonna 1926. Alueen matkailuinfrastruktuuria on uudistettu 2000-luvun puolivälistä lähtien.
Kylpylä

Abastumanissa on suhteellisen kuiva vuoristoilmasto, jossa suhteellinen kosteus saavuttaa 50 prosenttia vain kesällä. Vuosittain aurinko paistaa keskimäärin 3 000 tuntia. Vuosittainen sademäärä on vuorostaan 626 millimetriä ja keskilämpötila 6,4 astetta celsiusta: tammikuussa −6,5 astetta ja heinäkuussa 17,2 astetta. Abastumanin kolmessa kuumassa lähteessä (veden lämpötila 39–48,5 astetta) ei juuri ole mineraaleja, mutta niiden vedessä on runsaasti sulfaatteja ja suolaa. Vettä on pitkään käytetty tuberkuloosin hoidossa. Abastumani toimii myös lähtöpaikkana vaelluksille Bordžomi-Kharagaulin kansallispuistoon.
Nähtävyydet

Sen lisäksi että Abastumani on kylpyläkaupunki, jossa toimii hotelleja ja hoitolaitoksia, paikkakunnalla on useita kulttuurimonumentteja keskiajalta lähtien:
Pyhän Yrjön kirkko 1300-luvulta. Kirkko korjattiin ja sen aiemmin tuntemattomat keskiaikaiset seinämaalaukset paljastettiin näkyviin vuonna 2008.
1200-luvun raunioitunut linna ja kuningatar Tamarin mukaan nimetty kaarisilta.
Pyhän Aleksanteri Nevalaisen "Uuden Zarzman" (Akhali Zarzman) kirkko, 1800-luvulla rakennettu pieni kopio 1300-luvulla valmistuneesta Zarzman katedraalista. Kirkon tilasi suuriruhtinas Georgi Tbilisissä toimineelta arkkitehdilta Otto Jacob Simonsilta, joka rakennutti sen vuosien 1899 ja 1902 välillä. Keskiaikaiset georgialaiset aiheet yhdistyvät kirkossa ajan uuteen arkkitehtuuriin. Kirkon sisätilat koristeli seinämaalauksin venäläinen taidemaalari Mihail Nesterov.
Kylpylä, jonka rakensi kuumille lähteille vuosina 1879–1881 Pietarissa syntynyt saksalaissukuinen lääkäri Adolf Remmert (ven. Адольф Александрович Реммерт; 1835–1902). Remmert kuoli Saksassa ja haudattiin testamenttinsa mukaan Abastumanin katoliseen kirkkoon, joka ei ole säilynyt.
Suuriruhtinas Georgin talvi- ja kesäpalatsit, jotka suunnitteli Otto Jacob Simons ja joista edellinen rakennettiin kivestä ja jälkimmäinen puusta. Ne sijaitsevat Otskhe-joen vastakkaisilla rannoilla, joten niitä yhdistämään rakennettiin pieni silta. Kesäpalatsia käyttivät neuvostokaudella puolueen virkamiehet. 1990-luvulla se luovutettiin Georgian patriarkaatille ja muutettiin Pyhän Panteleimonin nunnaluostariksi. Rakennus tuhoutui tulipalossa 12. maaliskuuta 2008 ja sitä rakennetaan parhaillaan uudelleen.
Aiheesta muualla

Kuvia tai muita tiedostoja aiheesta Abastumani Wikimedia Commonsissa
22. heinäkuuta

22. heinäkuuta on gregoriaanisen kalenterin mukaan vuoden 203. päivä (204. päivä karkausvuonna). Vuodesta on jäljellä 162 päivää.
Nimipäivät

suomalainen kalenteri: Leena, Matleena, Leeni, Lenita
suomenruotsalainen kalenteri: Magdalena, Malin, Malena, Lena, Lenita, Madeleine
ortodoksinen kalenteri: Maria, Magdaleena
pohjoissaamenkielinen kalenteri: Leainná, Lená
vanhemmissa kalentereissa: Magdaleena, Mataleena, Muisto